Gemeen Beverst

Beverst () is en Gemeen in’n Landkreis Cuxhoben in Neddersassen mit .

 Geografie 

De Navergemenen sünd Schippdörp un Geestland in’n Noorden, Hipst in’n Noordoosten, Basdaal in’n Oosten, Gnarrenborg in’n Süüdoosten (de letzten dree in’n Landkreis Rodenborg), Holste un Ax in’n Süden (de beiden in’n Landkreis Oosterholt), Hagen in’n Süüdwesten un Lox in’n Noordwesten.

 Historie 

De Gemeen Beverst hett sik an’n 1. November 2011 ut de ole Samtgemeen Beverst billt, to de de Gemenen Appeln, Beverst, Bokel, Frellsdorp, Heerst, Hollen, Karkwist, Luunst un Stubben tohöört hebbt.

 Politik 

 Gemeenraat 

 Wahl  CDU  SPD  Gröne  De Linke  FDP  enkelt Kannedaat 2011  12  12  3  1  1  1
(Stand: Kommunalwahl vun’n 11. September 2011)

 Börgermeesters 

 Zeit  Börgermeester  Partei 2011-  Ulf Voigts  ahn Partei

 Oortschoppen 

De Gemeen is indeelt in ölven Oortschoppen, de all en egen Oortsvörsteiher hebbt: Appeln, Beverst, Bokel, Frellsdorp, Heerst, Hollen, Karkwist, Luunst, Stubben, Wellen un Wolljes.

 Wapen 

Dat Wapen von de Gemeen wiest op roden Grund op en grönen Barg as Schildfoot, mit blaue Wellenlien dor op, en sülvern Bever. Üm den Bever rüm sünd ölven sülvern Ekenbläder to sehn.

Dat Wapen hett de Gemeen sik an’n 1. November 2011 geven. De Eenheitsgemeen hett dat Wapen von de ole Samtgemeen Beverst övernahmen un blots lüttjere Saken ännert. De Bever steiht nu nich mehr över’n Schildfoot man dor op. Un de Bever kickt fründlicher. De Tall von negen Ekenbläder för de negen Gemenen in de Samtgemeen hett sik op ölven ännert, för de ölven Oortschoppen von de Gemeen.

 Weblenken 

 Websteed vun de Gemeen (hoochdüütsch)

Kategorie:Landkreis Cuxhoben